Diari Oficial de la Generalitat Valenciana


Sumari del DOGV 9140, del 02-08-2021 (2021/8264)

Extracte de la Resolució de 16 de juliol de 2021, del Vicerectorat d'Ocupació i Programes Formatius de la Universitat de València, per la qual es convoca la huitenaedició del concurs «5UCV Startup», en el marc del programa «Campus de l'emprenedoria innovadora», en compliment del conveni entre la Universitat de València i la Conselleria d'Economia Sostenible, Sectors Productius, Comerç i Treball, per a la realització de les activitats d'aquest programa.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9140

Data del DOGV
:   02-08-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/8264


Data del document
:   16-07-2021

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 16 de juliol de 2021, del Vicerectorat d'Ocupació i Programes Formatius de la Universitat de València, per la qual es convoca la huitenaedició del concurs «5UCV Startup», en el marc del programa «Campus de l'emprenedoria innovadora», en compliment del conveni entre la Universitat de València i la Conselleria d'Economia Sostenible, Sectors Productius, Comerç i Treball, per a la realització de les activitats d'aquest programa. [2021/8264]  
   
  
BDNS (identif.): 577187.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
(http://www.pap.minhap.gob.es/bdnstrans):  
  
Primer. Beneficiaris  
Podrà participar en la categoria startup qualsevol microempresa i/o PIME que tinga la seu social a la Comunitat Valenciana, activitat comercial i una antiguitat màxima de tres anys respecte a la data límit de presentació de la documentació al concurs. A més, almenys un dels socis fundadors ha de ser estudiant o titulat de la Universitat de València.  
  
S'hi poden presentar empreses amb forma societària mercantil i empresaris individuals.  
Podran participar en la categoria júnior els emprenedors amb un projecte empresarial que encara no estiguen constituïts com a empresa (ni forma societària mercantil, ni empresari individual), en la qual almenys un dels integrants de l'equip siga estudiant o titulat de la Universitat de València.  
  
Segon. Objecte  
L'objecte és seleccionar les millors candidatures de la Universitat de València per presentar-les al concurs «5UCV Startup», l'objectiu del qual és premiar les millors iniciatives emprenedores i trajectòries empresarials de triple impacte entre totes les que proposen les cinc universitats públiques de la Comunitat Valenciana.  
  
  
Tercer. Bases reguladores  
https://links.uv.es/uvempren/5UCV\_21  
  
Quarta. Quantia  
Per al finançament dels premis la Universitat de València aportarà una quantia màxima de 20.000 euros, amb càrrec al capítol VII de la classificació econòmica de la despesa, clau orgànica 3876378355 i clau específica 94681328 del seu pressupost, en el cas que les candidatures presentades per la Universitat de València siguen premiades pels comitès de selecció.  
El concurs està finançat per la Conselleria d'Economia Sostenible, Sectors Productius, Comerç i Treball amb la línia nominativa S7864000, «Campus de l'Emprenedoria Innovadora».  
  
La dotació econòmica dels premis està subjecta a la retenció corresponent que estableix la normativa vigent.  
S'estableixen dues categories de premis:  
1. Categoria startup: tres premis de 9.000, 5.000 i 3.000 euros, respectivament.  
2. Categoria júnior: tres premis de 1.000 euros cadascun.  
  
Cinqué. Termini de presentació de sol·licituds:  
El termini per a la presentació de les sol·licituds i de la resta de la documentació requerida començarà l'endemà del dia de la publicació de l'extracte d'aquesta resolució en el Diari Oficial de la Generalitat Valenciana i finalitzarà el 17 de setembre de 2021.  
  
València, 16 de juliol de 2021.- La rectora, p. d. (DOGV del 18.01.2021), la vicerectora d'Ocupació i Programes Formatius: Maria Adela Valero Aleixandre.